Dokumentacija o nabavi

Dio I - Opći podaci o postupku nabave

117/2026 M - Izrada montažnih konstrukcija i sastavnih dijelova - aluminijske konstrukcije

# 1. Opći podaci

## 1.1. Podaci o naručitelju

Naziv i sjedište naručitelja : PLOVPUT d.o.o., Obala Lazareta 1, 21000 Split , Hrvatska

Nacionalni reg. broj (OIB): 14480721492

Broj telefona: +385 21390600

Broj telefaksa: +385 21390630

Internetska stranica: https://www.plovput.hr/

Adresa elektroničke pošte: ivana.ivic@plovput.hr

Vrsta naručitelja: Javni

## 1.2. Komunikacija naručitelja i gospodarskih subjekata

Kontakt osoba: Ivana Ivić

Broj telefona: +385 21390600

Broj telefaksa: +385 21390630

Adresa elektroničke pošte: ivana.ivic@plovput.hr

Komunikacija i svaka druga razmjena informacija između naručitelja i gospodarskih subjekata obavlja se isključivo putem sustava Elektroničkog oglasnika javne nabave Republike Hrvatske (dalje: EOJN RH) modul Pitanja/Pojašnjenja dokumentacije o nabavi. Upute

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu zahtjeva za sudjelovanje i poziva na dostavu ponuda.

Pod uvjetom da je zahtjev dostavljen pravodobno, naručitelj je obvezan dati odgovor, dodatne informacije i objašnjenja bez odgode, a najkasnije tijekom četvrtog (4) dana prije roka određenog za dostavu zahtjeva za sudjelovanje / dostavu ponuda, staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva. Zahtjev je pravodoban ako je dostavljen najkasnije tijekom šestog (6) dana prije roka određenog za dostavu zahtjeva za sudjelovanje, odnosno za dostavu ponuda.

## 1.3. Podaci o gospodarskim subjektima s kojima je naručitelj u sukobu interesa

Popis gospodarskih subjekata s kojima je naručitelj u sukobu interesa:

OIB | Naziv G.S. | Adresa sjedišta | Obrazloženje
--- | --- | --- | ---
91694259484 | VODOPRIVREDA SPLIT, d.d. | Ulica don Frane Bulića 171, Solin | Sukladno članku 76. stavak 2., točka 1. Zakona o javnoj nabavi
97313511636 | VODOPRIVREDA SPLIT ESOP d.o.o. | Don Frane Bulića 171, Solin | Sukladno članku 76. stavak 2., točka 1. Zakona o javnoj nabavi
30846612703 | Valore M, obrt za usluge i trgovinu, Podstrana-Sita, Gospe u Siti 46 E | GOSPE U SITI 46 E, PODSTRANA | Sukladno članku 76. stavak 2., točka 2. Zakona o javnoj nabavi.

# 2. Podaci o postupku nabave

Naziv postupka nabave: Izrada montažnih konstrukcija i sastavnih dijelova - aluminijske konstrukcije

Evidencijski broj nabave: 117/2026 M

Vrsta postupka javne nabave: Otvoreni postupak

Procijenjena vrijednost nabave: 62.000,00 EUR

Vrsta ugovora o javnoj nabavi: Robe

Sklapa se ugovor o javnoj nabavi.

Elektronička dražba: Naručitelj ne provodi elektroničku dražbu.

Dinamički sustav nabave: Naručitelj ne uspostavlja dinamički sustav nabave.

# 3. Podaci o predmetu nabave

Predmet nabave je izrada i isporuka raznih aluminijskih konstrukcija i dijelova. Detaljan opis predmeta nabave sa naznačenim minimalno potrebnim tehničkim specifikacijama nalazi se u Troškovniku i Tehničkoj specifikaciji - Nacrtima, koji su prilozi ovoj Dokumentaciji o nabavi.

## 3.1. Opis predmeta nabave: Izrada montažnih konstrukcija i sastavnih dijelova - aluminijske konstrukcije

Opis: Predmet nabave je izrada i isporuka raznih aluminijskih, montažnih konstrukcija i dijelova. Detaljan opis predmeta nabave sa naznačenim minimalno potrebnim tehničkim specifikacijama nalazi se u Troškovniku i Tehničkoj specifikaciji - Nacrtima, koji su prilozi ovoj Dokumentaciji o nabavi.

Procijenjena vrijednost predmeta: 62.000,00 EUR

CPV oznaka i naziv: 44210000 Konstrukcije i dijelovi konstrukcija

### 3.1.1. Količina predmeta nabave

Naručitelj je odredio predviđene (okvirne) količine u troškovniku.

Stvarno nabavljena količina predmeta nabave može biti veća ili manja od predviđene (okvirne) količine.

### 3.1.2. Tehničke specifikacije

Detaljne tehničke specifikacije se nalaze u zasebnom prilogu.

Kriteriji za ocjenu jednakovrijednosti predmeta nabave: Upućivanje na određenog proizvođača, marku ili tip proizvoda.
Pri izradi Dokumentacije o nabavi je Naručitelj izbjegavao upućivanje na marku, izvor, patent i sl. te je sav materijal i oprema koji se ugrađuju u okviru ovog postupka nabave specificiran na funkcionalan način bez navođenja marke, izvora, patenta i sl. Iznimno, ako je Naručitelj naveo marku, izvor, patent i sl. – Naručitelj naglašava da prihvaća jednakovrijedne proizvode.
Upućivanje na norme
Za svako upućivanje na tehničke specifikacije u obliku normi ili u drugom obliku propisanom člankom 209. st. 2 ili iznimno člankom 210. st. 1 ZJN 2016, u bilo kojem dijelu ove Dokumentacije o nabavi, vrijedi izraz „ili jednakovrijedno“. U slučaju da izraz nije naveden, ovom napomenom daje se na znanje svim gospodarskim subjektima da generalno vrijedi izraz jednakovrijednosti za svako upućivanje na tehničke specifikacije, te ova napomena ima apsolutni prioritet u tumačenju dijelova Dokumentacije o nabavi u kojima se upućuje na tehničke specifikacije.
Ako naručitelj koristi mogućnost upućivanja na specifikacije iz članka 209. st. 2. ZJN 2016, ne smije odbiti ponudu zbog toga što ponuđeni radovi, usluge ili roba nisu u skladu s tehničkim specifikacijama na koje je uputio, ako gospodarski subjekt u ponudi na zadovoljavajući način naručitelju dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.
Dokazivanje da rješenja (roba, radovi, usluge) koja gospodarski subjekt predlaže na jednakovrijedan način zadovoljavaju zahtjeve pojedine navedene norme mora biti u ponudi zadovoljavajuće prikazano, odnosno gospodarski subjekt u ponudi treba na zadovoljavajući način dokazati da rješenja koja predlaže na jednakovrijedan način zadovoljavaju postavljene zahtjeve.
Prethodno navedeno dokazivanje jednakovrijednosti je potrebno dostaviti sukladno čl. 213. ZJN 2016, s time da tijelo koje je izdalo dokument kojim se dokazuje jednakovrijednost s pojedinim normama (ocjena sukladnosti) mora biti akreditirano u skladu s Uredbom (EZ) br. 765/2008 Europskog parlamenta i Vijeća.
Upućivanje na oznake
Kada Naručitelj zahtijeva određenu oznaku prihvatit će svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku. Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je javni naručitelj naveo ili jednakovrijednu oznaku u okviru određenih rokova, Naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo Naručitelj.

### 3.1.3. Troškovnik

Detaljan troškovnik se nalazi u zasebnom prilogu – Troškovnik.

### 3.1.4. Mjesto izvršenja

Glavno mjesto izvršenja: Stinice 30/A, 21 000 Split

### 3.1.5. Trajanje ugovora

Trajanje ugovora je 12 mjeseci.

Početak ugovora je od obostranog potpisa.

Predmet nabave će se isporučivati sukcesivno tijekom ugovorenog razdoblja. Maksimalni rok isporuke svake pojedinačne Narudžbenice je 100 dana. Rok isporuke jedan je od kriterija odabira ekonomski najpovoljnije ponude. Ponuditelji u sklopu ponude, posebno nude rok isporuke, koji ne smije biti duži od 100 dana od dana slanja svake pojedinačne Narudžbenice, a dodatno se boduje ukoliko je jednak ili kraći od 90 dana.

### 3.1.6. Opcije i moguća obnavljanja

Opcije: Nije primjenjivo.

Ovaj ugovor podložan je obnavljanju: Nije primjenjivo.